ᱟᱠᱳᱞᱟ ᱦᱚᱱᱚᱛ

ᱟᱠᱳᱞᱟ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮᱼᱜᱮᱞᱼᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱟᱠᱳᱞᱟ ᱵᱟᱡᱟᱨ ᱜᱮ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱾ ᱱᱚᱶᱟ ᱦᱚᱱᱚᱛ ᱫᱚ ᱟᱢᱨᱟᱣᱟᱛᱤ ᱠᱷᱚᱱᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱚᱠᱟ ᱫᱚ ᱢᱟᱬᱟᱝ ᱵᱨᱤᱴᱤᱥ ᱨᱟᱡᱽ ᱵᱮᱨᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱚᱛ-ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱕,᱔᱓᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱶᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴᱺ ᱑,᱘᱑᱘,᱙᱐᱖ ᱡᱚᱱᱟ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱯᱩᱱ ᱠᱚᱬ
ᱱᱚᱶᱟ ᱟᱠᱳᱞᱟ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱟᱢᱨᱟᱣᱟᱛᱤ ᱦᱚᱱᱚᱛ ᱟᱨ ᱣᱟᱥᱤᱢ ᱦᱚᱱᱚᱛ ᱨᱮ ᱡᱟᱯᱟᱜ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱛᱮ ᱦᱚᱸ ᱣᱟᱥᱟᱢ ᱦᱚᱱᱚᱛ ᱛᱮ ᱜᱮ, ᱟᱨ ᱯᱟᱪᱮ ᱱᱟᱠᱷᱟ ᱛᱮ ᱫᱚ ᱵᱩᱞᱫᱷᱟᱱᱟ ᱦᱚᱱᱚᱛ ᱛᱮ ᱡᱟᱯᱟᱜ ᱟᱠᱟᱱᱟ ᱾ ᱣᱟᱥᱟᱢ ᱦᱚᱱᱚᱛ ᱑᱙᱙᱙ ᱥᱮᱨᱢᱟ ᱢᱟᱲᱟᱝ ᱫᱚ ᱟᱠᱳᱞᱟ ᱦᱚᱱᱚᱛ ᱨᱮᱭᱟᱜ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱟᱠᱳᱞᱟ ᱦᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱛᱟᱞᱩᱠ ᱛᱮ ᱜᱟᱵᱟᱱ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱼ ᱟᱠᱚᱞᱟ, ᱟᱠᱤᱛ, ᱛᱮᱞᱦᱟᱨᱟ, ᱵᱟᱞᱟᱯᱩᱨ, ᱵᱟᱨᱥᱤᱛᱟᱠᱤ, ᱢᱩᱨᱛᱤᱡᱟᱯᱩᱨ ᱟᱨ ᱯᱟᱴᱩᱨ ᱾

ᱱᱟᱜᱟᱢ
ᱟᱨᱜᱟᱶ ᱨᱮᱭᱟᱜ ᱞᱟᱹᱲᱦᱟᱹᱭ (ᱟᱠᱳᱛ ᱥᱩᱨ ᱨᱮᱱᱟᱜ ᱟᱲᱜᱟᱶ), ᱚᱠᱟ ᱫᱚ ᱒᱘ ᱱᱚᱵᱷᱮᱢᱵᱚᱨ ᱑᱘᱐᱓ ᱥᱮᱨᱢᱟ ᱨᱮ ᱵᱨᱤᱴᱤᱥ ᱯᱟᱥᱴᱟ ᱠᱷᱚᱱ ᱜᱚᱵᱷᱚᱨᱱᱚᱨ ᱟᱨᱴᱷᱩᱨ ᱣᱮᱞᱥᱤᱞᱤ ᱟᱜ ᱟᱭᱩᱨ ᱛᱮ ᱟᱨ ᱢᱟᱨᱟᱴᱷᱟ ᱫᱟᱲᱮ ᱯᱟᱥᱴᱟ ᱠᱷᱚᱱ ᱱᱟᱜᱽᱯᱩᱨ ᱨᱮᱱ ᱵᱷᱚᱥᱞᱮ ᱜᱟᱛᱟᱠ ᱨᱮᱱ ᱛᱟᱞᱟ ᱨᱮ ᱫᱚᱥᱟᱨ ᱟᱝᱜᱽᱞᱚᱼᱢᱟᱨᱟᱴᱷᱟ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ ᱾
ᱟᱹᱰᱤ ᱟᱭᱢᱟ ᱜᱟᱲ ᱟᱠᱚᱞᱟ ᱦᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫᱟ ᱼ
ᱱᱟᱨᱱᱚᱞᱟ ᱜᱟᱲ
ᱟᱠᱳᱞᱟ ᱜᱟᱲ
ᱵᱟᱞᱟᱯᱩᱨ ᱜᱟᱲ

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱠᱳᱞᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱘᱑᱓,᱙᱐᱖ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱠᱚᱥᱚᱣᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱮᱵᱽ ᱨᱟᱥᱠᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱒᱖᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱓᱒᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱶᱟ ᱟᱠᱚᱞᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱑᱑ᱹ᱖ ᱾ ᱟᱠᱳᱞᱟ ᱦᱚᱱᱚᱛ ᱨᱮ ᱢᱤᱫ ᱜᱮ-ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱘ᱹ᱐᱕% ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Akola district official website


ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱟᱢᱨᱟᱣᱟᱛᱤ ᱠᱷᱚᱸᱰ
ᱛᱷᱚᱠ:ᱵᱤᱫᱚᱨᱵᱷᱟ